Kis emelkedésre számítanak a szakértők - Pólus Bróker
Címlap / BÉT / gazdaság / Pénzügy / Kis emelkedésre számítanak a szakértők
Kis emelkedésre számítanak a szakértők
Attila Bencze 15:33 BÉT , gazdaság , Pénzügy
Semleges nyitásra, a nap folyamán pedig kis emelkedésre számítanak a Budapesti Értéktőzsdén (BÉT) szerdán az MTI által megkérdezett szakértők.
Móró Tamás, a Concorde Értékpapír Zrt. vezető elemzője elmondta: a pozitív nemzetközi hangulatban kisebb mértékű emelkedés jöhet a magyar tőzsdén. A magyar részvényeket az elmúlt napokban elkezdték külföldi befektetők vásárolni, és ez a folyamat az elemző szerint várhatóan szerdán is megmarad.
Sőre Balázs, a Buda-Cash Brókerház üzletkötője úgy látja, hogy nulla körüli, esetleg kisebb mínuszos nyitás után nap közben a nemzetközi hangulat lesz a meghatározó, de folytatódhat a hazai börzén a keddi emelkedés.
A Budapesti Értéktőzsde részvényindexe, a BUX 61,29 pontos, 0,36 százalékos emelkedéssel, 16 952,24 ponton zárt kedden. A részvénypiac forgalma 6,6 milliárd forint volt. A Mol 120 forinttal, 1,07 százalékkal 11 300 forintra erősödött, 549,3 millió forintos forgalomban. Az OTP-részvények ára 52 forinttal, 1,35 százalékkal 3795 forintra csökkent, forgalmuk 3,4 milliárd forintot tett ki. A Magyar Telekom árfolyama 2 forinttal, 0,56 százalékkal 358 forintra nőtt, forgalma 662,5 millió forint volt. A Richter-papírok árfolyama 61 forinttal, 1,61 százalékkal 3850 forintra emelkedett, a részvények forgalma 1,8 milliárd forintot ért el.
Kis emelkedésre számítanak a szakértők Reviewed by Attila Bencze on 15:33 Rating: 5